Auwal Musa Rafsanjani

Auwal Musa Rafsanjani ɗan gwagwarmayar kare hakkin dan adam ne a kasar Najeriya, kuma Babban Darakta na Cibiyar Ba da Shawara ta Jama'a .  Bugu da kari, Shi ne shugaban Kwamitin Amnesty International, na Najeriya . 

 Rayuwa ta farko da ilimi. 
An haifi Rafsanjani a garin Kano kuma ya sami digiri na farko a kimiyyar siyasa a Jami'ar Bayero Kano .  A shekara ta alif dubu daya da casa'in da biyu (1992), ya zama Mataimakin Sakatare Janar na Ƙungiyar Daliban Najeriya (NANS). 

Ya yi aure a shekara ta dubu biyu da daya (2001) kuma ya haifi ɗansa na farko a shekara ta dubu biyu da uku (2003).

 Gudanarwa. 
Rafsanjani ya kasance dan kungiya na Ƙungiyar 'Yancin Bil'adama kuma dan kungiya na Cibiyar Dimokuradiyya da 'Yancin Dan Adam .  Ya kasance dan kungiya na kafa yaki don Dimokuradiyya, wanda marigayi Beko Ransome Kuti, Democratic Alternative, yakasance jagora kuma dan kungiya, kuma mai kula da kungiyar United Action for Democracy (UAD) wanda Olisa Agbakoba ta jagoranta.

A shekara ta dubu biyu da biyar (2005), ya kafa Cibiyar Gudanar da Shari'a ta Jama'a (CISLAC), wacce kungiya ce mai zaman kanta, kuma ba kungiyar neman riba bace tare da sanya muhimmin aikin ta ya zama inganta mulkin demokraɗiyya da zurfafa dimokuradiyya ta hanyar bayar da shawarwari, gina iyawa, bincike, da raba bayanai.

Sannan kuma, shi mai sharhi ne a fili, wato ba sirri ba na jaridu, shirye-shiryen Rediyo da Talabijin: Al-Jazeera, CNN, BBC, NTA, AIT, TVC, Channel TV, VOA, Rediyon Jamus, Rediyo Faransa da Rediyo Iran, FRCN, da sauransu a cikin yarukan Hausa da turanci."Matsalar Cin Hanci Da Rashawa Ba Ta Sauya Ba A Najeriya - Rahoto". Voice of America (in Hausa). 2022-01-26. Retrieved 2024-03-29.
Category:CS1 Hausa-language sources (ha)

Baya ga gabatar da takardu da yakeyi a abubuwan da suka faru na kasa da kasa, Auwal Musa ya rubuta takardu da dama wadanda suka samu aka buga su a duk faɗin jaridu na kasashe da mujallu na kasa da kasa.

Ya kasance kuma yana ba da shawara gameda mata da yara mata waɗanda aka tilasta musu yin aikin wahala cewa ya kamata a sami manufofi da tsare-tsare da za a iya amfani da su don magance matsalar da kuma samar da tsararrun ayyuka da aminci a gare su.

Auwal Musa ya kasance mai wakili a Taron Kasa wadda ya gudana a kasar Najeriya 2014 wakiltar Ƙungiyoyin Jama'a.

An kuma nada shi a matsayin shugaba na kungiyar Kula da Canje-canje a shekarar 2021.

 Manazarta. 

Rukuni:Rayayyun mutane